આઝાદી બાદ દેશની અખંડિતતા પર પહેલો મોટો હુમલો 1962માં ચીન દ્વારા થયો હતો. આ સમયે સુબેદાર જોગીન્દરસિંહ નેફા (NEFA) માં ભારતીય સેનાની પલટનના કમાન્ડર હતા. આ ક્ષેત્રમાં ડ્યુટી સંભાળ્યાના થોડાજ દિવસો બાદ સુબેદારને ચીનના હજારો સૈનિકો દ્વારા કરવામાં આવેલા આક્રમણનો સામનો કરવો પડ્યો હતો અને આ આક્રમણ પણ અચાનક થયેલું આક્રમણ હતું. આ હુમલાને ખાળવા માટે સુબેદાર જોગીન્દરસિંહ અને તેમના વીર સૈનિકોએ પોતાની પાસે રહેલો તમામ દારૂગોળો ખતમ કરી દીધો.